לֹא בַדִּים וְלֹא בְלוּלָה. לֹא גְבוּל וְלֹא גוֹרָלוֹת. לֹא דְבִיר וְלֹא דַקָּה. לֹא הֵיכָל וְלֹא הַר הַמּוֹר. לֹא וַעַד וְלֹא וִדּוּי. לֹא זַכָּה וְלֹא זְרִיקָה. לֹא חַטָאת וְלֹא חֲלָבִים. לֹא טָהֲרָה וְלֹא טְבִילָה. לֹא יְרוּשָׁלַיִם וְלֹא יַעַר לְבָנוֹן. לֹא כַפֹּרֶת וְלֹא כְרוּבִים. לֹא לְבוֹנָה וְלֹא לֶחֶם הַפָּנִים. לֹא מִזְבֵּחַ וְלֹא מְנוֹרָה. לֹא נְתָחִים וְלֹא נְסָכִים. לֹא סְמִיכָה וְלֹא סַמִּים. לֹא עוֹלָה וְלֹא עֲזָאזֵל. לֹא פָרֹכֶת וְלֹא פַר הַחַטָּאת. לֹא צִיּוֹן וְלֹא צִיץ נֵזֶר הַקֹדֶשׁ. לֹא קִדָּה וְלֹא קִנָּמוֹן. לֹא רֵיחַ בְּשָׂמִים וְלֹא רֵיחַ נִיחֹחַ. לֹא שַׁי וְלֹא שְׁלָמִים. לֹא תוֹדָה וְלֹא תְמוּרָה. לֹא אֶרֶץ יִשְׂרָאֵל וְלֹא מַעְשְׂרוֹת. לֹא כֹהֵן וְלֹא נָבִיא: עֲוֹנוֹתֵינוּ וַעֲוֹנוֹת אֲבוֹתֵינוּ הֶחֱרִיבוּ נָוֵנוּ וְשָׁמֵם מִקְדָּשֵׁנוּ וְנֻטַּל כָּבוֹד מִבֵּית חַיִּיִנוּ מָקוֹם שֶׁהִלְלוּךָ בּוֹ אֲבוֹתֵינוּ. וְאֵין אָנוּ יְכוֹלִין לְהַקְרִיב קָרְבָּן כִּי אֵין לָנוּ לֹא זֶבַח וְלֹא זוֹבֵחַ. וְלֹא שָׂעִיר הַמִּשְׁתַּלֵּחַ. וְלֹא כֹהֵן שֶׁיְּכַפֵּר בַּעֲדֵנוּ. אֶלָּא שִׂיחַ שִׂפְתוֹתֵינוּ תַּחַת קָרְבְּנוֹתֵינוּ וּתְפִלָּתֵנוּ תַּחַת כַּפָּרָתֵנוּ: 